**PROJECT № 2018-1-BG01-KA101-047424**

**„computer modelling at primary school“**

**„Компютърно моделиране в началното училище”**

**UNDER THE ERASMUS + PROGRAMME**

**Име на курса: „**Build your App, teach your students how to build their Apps, introduce them to Coding!”

**Организиран от** :Europass Teacher Academy

**Място на провеждане**: Флоренция, Италия

**Дати на обучението:** 14 .10.2018 – 27. 10.2018

**Участници:**

1. Галина Атанасова Христозова-директор на НУ „Отец Паисий”
2. Петя Петрова Димова-заместник-директор на НУ „Отец Паисий”

Приложенията са важна част от обучението на 21-ви век и осигуряват много възможности за по-високо ниво на мислене в класните стаи.

Този курс ни даде знания как да интегрираме различни образователни приложения в своята преподавателска практика.

Първата седмица от курса ние открихме някои от най-популярните и практични образователни приложения за преподаване и обучение на ученици в широк кръг от теми, получихме знания как правилно да интегрираме тези приложения в класната стая като средство за подпомагане на обучението.

Всички участници се запознаха със следното:

- понятието за разбиване на приложението и как може да подобри преподаването и обучението на учениците

- получаване на общ поглед върху многобройните образователни възможности за използване на образователни приложения и повишаване на мотивацията в класната стая при използването им;

- избор на най-подходящите приложения според нуждите на учениците.

- избор на игри и приложения за тестове;

- приложения за насърчаване на творчеството на учениците;

- изучаване на техническите приложения;

- приложения за структуриране на информация, за по-добро анализиране, разбиране, синтезиране, припомняне и генериране на нови идеи.

**През втората седмица** от курса се доразвиха нашите знания за използването на ИТ в клас като получихме възможност да експериментираме с нови интересни инструменти. Обучението фокусира върху уеб решения за класната стая като онлайн Quizzes и Google образователни инструменти.

По време на курса, всички участници се учихме един от друг като работихме в групи и имахме възможност да тестваме директно различни инструменти и да споделяме примери за това как да ги използваме в клас.

Техниките, придобити в курса, ще ни помогнат да направим уроците по-привлекателни и по-ефективни за учениците.

По време на курса ние се запознахме със силните и слабите страни на много различни ИТ инструменти и разбрахме как да ги използваме в класната стая по безопасен и полезен начин.

Резултатите от втората седмица включват разработване на:

- аудиовизуални платформи, създаване на плейлисти за различни теми,

-споделяне и вграждане на видеоклипове;

- онлайн платформи за комуникация и споделяне, управление на виртуална класна стая, изпращане на задания, търсене и споделяне на полезни материали, общуване с ученици и родители;

- използване на Google Диск и Google приложенията като образователни ресурси.

- мотивиране на учениците чрез използване на сериозни дигитални игри и онлайн тестове.

Включените три обиколки с екскурзовод в град Флоренция и еднодневната екскурзия до град Сиена, Сан Джиминяно и Кианти ни позволиха да се запознаем с историята, културата и бита на хората в Тоскана в миналото и настящето. Посетихме галерия Уфици, Паласо Пици, Кадедрала Санта Мария де Фиоро и Санта Кроче и се докоснахме до творчеството на великите майстори на изкуството като Микеланджело, Леонардо да Винчи, Джото, Ботичели, Рафаело, Тициан и много други, живели и творили във Флоренция.